b'\n_START_ARTICLE_\nHartvig Sverdrup\n_START_PARAGRAPH_\nHartvig Kristian Sverdrup (f\xc3\xb8dt 18. oktober 1914 i Reine i Lofoten, d\xc3\xb8d 18. oktober 1988 i Moskenes) var en norsk v\xc3\xa6reier, offiser som gjorde tjeneste i Kompani Linge. Foreldrene var Sofus Kristian Sverdrup (1875\xe2\x80\x931950) og Laura Mathilde S\xc3\xa6by (1890\xe2\x80\x931992). Han var svoger av diplomaten Paul Gruda Koht Han var nev\xc3\xb8 av Cato Sverdrup, og de to drev fra 1940 firmaet S. & C. Sverdrup, som drev fiskev\xc3\xa6ret Reine. Etter Lofotraidet i 1941 reiste han med familien til England. Han deltok i operasjoner i Norge, blant annet som etterretningsoffiser i det frigjorte Kirkenes. Etter krigen avanserte han til orlogskaptein i sj\xc3\xb8forsvaret.'